Күндерәк

Күндерәк — Рәсәйҙәге йылға. Башҡортостан Республикаһы биләмәләрендә аға. Йылға Ашҡаҙар йылғаһының һул ярына тамағынан 53 км өҫтәрәк ҡушыла. Йылға оҙонлоғо 63 км.

 Тасуирлама 
Стәрлебаш районының Булаш ауылы эргәһендә башлана, шул уҡ район буйлап аға: йүнәлеше үрге ағымында — төньяҡ-көнбайыштан төньяҡ-көнсығышҡа табан, Мөхәмәтдәмин ауылы эргәһендә көньяҡ-көнсығышҡа табан борола, Күндерәк ауылы янында йүнәлешен төньяҡ-көнсығышҡа табан үҙгәртә һәм Ашҡаҙар йылғаһына (тамағынан 53 км алыҫлыҡта) ҡоя. Оҙонлоғо 63 км, бассейн майҙаны 630 кв.км. Башлыса ҡар һыуы менән туйына. Йылға тамағында уртаса йыллыҡ һыу сығымы 2,1 куб-с. Рельефы убалы тигеҙлек, һыҙалар һәм йырындар менән ҡатмарланған, үҙәне тар, битләүҙәре текә. Ландшафы йыуылған ҡара тупраҡтағы һоро болондарҙан тора. Йылға бассейнының 25 процентын — урман, 60 процентын һөрөнтө ер биләй. Иң ҙур һул ҡушылдығы — Ҡоро Күндерәк йылғаһы. Исеме ҡондораҡ (ҡыяҡ үлән) һүҙенән алынған тип фаразлана.

 Һыу реестры мәғлүмәттәре 
Рәсәй дәүләт һыу реестры мәғлүмәте буйынса йылға Кама һыу бассейны округында урынлашҡан, һыу хужалығы участкаһы — Ағиҙел йылғаһы Салауат ҡалаһынан Стәрлетамаҡҡа тиклем. Бәләкәй йылға бассейны (йылға эске бассейны) — Ағиҙел, йылға бассейны — Кама.

Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса:
 Дәүләт һыу реестрында һыу объектының коды — 10010200512111100018243
 Гидрологик өйрәнеү (ГӨ) буйынса коды — 111101824
 Бассейн коды — 10.01.02.005
 ГӨ буйынса томы — 11
 ГӨ буйынса сығарылыш — 1

 Иҫкәрмәләр 

 Һылтанмалар 
 Рәсәй Федерацияһы тәбиғәт ресурстары һәм экология министрлығы 

Категория:Кама бассейны округы йылғалары
Категория:Башҡортостан йылғалары
Категория:Стәрлебаш районы йылғалары